**Oznámenie**

o začatí prípravných trhových konzultácií (PTK) a o predbežnom zapojení záujemcov k plánovanej zákazke:

***„******IA 6217/R Obnoviteľné zdroje energie – veterná a solárna energia“***

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) (ďalej ako „Oznámenie“)

1. **Identifikácia obstarávateľa**

Obstarávateľ: Duslo, a. s.

Adresa: Administratívna budova, ev. č. 1236, 927 03 Šaľa

IČO: 35 826 487

Zastúpený:

Kontaktná osoba/telefón, e-mail: Ing. Ladislav Lengyel

 e-mail: ladislav.lengyel@duslo.sk

 mobil: +421 911 405 234

 Ing. Marek Bekéni

 e-mail: marek.bekeni@duslo.sk

 mobil: +421 904 751 675

Internetová adresa obstarávateľa (URL): [www.duslo.sk](http://www.duslo.sk)

Profil obstarávateľa: [relevantné](https://www.uvo.gov.sk/vyhladavanie-profilov/zakazky/256) v prípade zverejnenia na UVO

Link na zverejnené dokumenty:

<https://agrofert.promitea.com/#!publicOrganizationProfilePage/>

Zverejnený zámer veterného parku dostupný na odkaze:

<https://www.enviroportal.sk/sk/eia/detail/veterny-park-trnovec-nad-vahom>

Zverejnený zámer fotovoltickej elektrárne dostupný na odkaze:

<https://www.enviroportal.sk/sk/eia/detail/fotovolticka-elektraren-amerika-ii-v-spojeni-s-rekultivaciou-odkaliska>

Duslo a. s. (ďalej len „Duslo“ alebo „obstarávateľ“) ako osoba podľa § 8 ZVO uskutočňuje prípravné trhové konzultácie podľa § 25 ZVO na vyššie uvedený plánovaný predmet zákazky.

1. **Názov predmetu prípravných trhových konzultácií**

Prípravné trhové konzultácie *„****IA 6217/R Obnoviteľné zdroje energie – veterná a solárna energia****“*

1. **Účel prípravných trhových konzultácií**
	1. Účelom prípravných trhových konzultácií a predbežného zapojenia záujemcov (ďalej len „PTK“) je:
* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získať radu, vyhodnotiť alebo prijať radu od hospodárskych subjektov–potenciálnych záujemcov, ktorí sa zúčastnia PTK, pri plánovaní alebo realizácii postupu obstarávania,
* ujasniť si nediskriminačné parametre opisu predmetu zákazky s cieľom čo najotvorenejšej hospodárskej súťaže a získania čo najviac ponúk a zadefinovať predmet zákazky tak, aby spĺňal požiadavky jednoznačného, úplného a nestranného opisu predmetu zákazky,
* súčasťou PTK bude súčasne určenie predpokladanej hodnoty zákazky (ďalej len „PHZ“).
1. **Opis predmetu zákazky PTK**
	1. Predmetom plánovaného verejného obstarávania je zákazka s názvom *„IA 6217/R Obnoviteľné zdroje energie – veterná a solárna energia“*, v rámci ktorej obstarávateľ vymedzil 3 technologické celky, ktoré budú predmetom PTK, a to konkrétne:
2. **Veterný park**
3. **Fotovoltická elektráreň**
4. **Batériové úložisko**

Otázky a stručný opis súčasného stavu technologických celkov, ktoré budú predmetom PTK sú uvedené v rámci príloh tohto oznámenia, **okrem detailnej dokumentácie súčasného stavu k elektro-technologickej a strojno-technologickej časti, ktorá bude poskytnutá iba tým záujemcom, ktorí o to požiadajú a podpíšu Dohodu o utajení (ďalej len „NDA“) a oboznámenie sa s citlivými informáciami.**

Zverejnený zámer veterného parku dostupný na odkaze:

<https://www.enviroportal.sk/sk/eia/detail/veterny-park-trnovec-nad-vahom>

Zverejnený zámer fotovoltickej elektrárne dostupný na odkaze:

<https://www.enviroportal.sk/sk/eia/detail/fotovolticka-elektraren-amerika-ii-v-spojeni-s-rekultivaciou-odkaliska>

* 1. **Identifikácia predmetu obstarávania podľa CPV kódov**, Hlavný predmet – hlavný slovník:
* 31121320-9 Veterné turbíny
* 31712331-9 Fotovoltické články
* 09331200-0 Slnečné fotoelektrické moduly
* 50532200-5 Opravy a údržba transformátorov
* 51111000-3 Inštalácia elektromotorov, generátorov a transformátorov
* 31170000-8 Transformátory
* 31214000-9 Rozvodne
* 31400000-0 Akumulátory, galvanické články a batérie
* 31440000-2 Batérie
1. **Požiadavky na hospodársky subjekt (záujemcu), ktorý sa chce zúčastniť PTK**
	1. Do PTK sa môže zapojiť ktorýkoľvek oprávnený hospodársky subjekt (účastník trhu), pričom obstarávateľ s ohľadom na odbornosť, vedomosti a skúsenosti relevantných záujemcov, ktorí sa chcú zapojiť do PTK, stanovil nižšie uvedené požiadavky a podmienky.
	2. Rozhodnutie hospodárskeho subjektu zúčastniť sa PTK na vyššie uvedený predmet zákazky, buď na všetky technologické časti alebo len na niektoré, podľa možnosti záujemcu, musí byť slobodné a vážne.
	3. Účasť na PTK je dobrovoľná a záujemca sa môže slobodne rozhodnúť, či využije/nevyužije možnosť zúčastniť sa PTK na jednu technologickú časť alebo na viaceré technologické časti uvedené v bode 4.1 tohto oznámenia.
	4. Záujemcami o **účasť na PTK môžu byť hospodárske subjekty - záujemcovia, ktorí sú oprávnení poskytovať služby a dodávať tovar a stavebné práce, ktoré budú predmetom plánovanej zákazky** (na príslušnú technologickú časť), obstarávateľ si vyhradzuje právo preveriť túto skutočnosť z dostupných registrov.
	5. Záujemca si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 ZVO;
	6. **Hospodárske subjekty, ktoré sa zúčastnia PTK, sa môžu za podmienok uvedených v § 25 ods. 2 ZVO, zúčastniť plánovaného verejného obstarávania a predložiť ponuku**.
	7. V prípade záujmu o detailnú dokumentáciu súčasného stavu obstarávateľ túto poskytne tým záujemcom, ktorí o to požiadajú a podpíšu Dohodu o utajení (ďalej len „NDA“) vrátane oboznámenia sa s citlivými informáciami, postup viď bod 7.3 tohto oznámenia, vzor predmetných dokladov viď Prílohu č. 5.
	8. Obstarávateľ spôsobom uvedeným v bode 6.2 tejto časti oznámenia a v súlade s § 25 ods. 3 ZVO zverejní aj všetky potrebné informácie, ktoré budú prístupné počas celého trvania PTK všetkým hospodárskym subjektom priamo, bez obmedzení na webovom sídle Obstarávateľa.
	9. Cieľom PTK je konzultovať min. rozsah uvedený v Prílohách tohto oznámenia. Počas trvania PTK očakáva obstarávateľ od účastníkov PTK aktívnu participáciu a predkladanie návrhov, pripomienok a odporúčaní v súvislosti s plánovaným verejným obstarávaním.
	10. Obstarávateľ si vyhradzuje právo uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné.
	11. Komunikácia v priebehu PTK sa uskutoční v slovenskom jazyku, obstarávateľ bude akceptovať ako komunikačný jazyk aj český jazyk.
2. **Účasť na PTK**
	1. Hospodársky **subjekt, ktorý má záujem zúčastniť sa PTK**, potvrdí svoj záujem o účasť najneskôr **do 27.03.2023 do 12:00 h (pondelok) zaslaním vyplneného formuláru** - **Príloha č. 1** tohto oznámenia. Prílohu č. 1 je nutné vložiť do prostredia Promitea najneskôr do uvedeného termínu.

**Po uplynutí uvedeného termínu systém automaticky možnosť podávania oznámení zablokuje a vloženie už nie je sprístupnené**

* 1. Obstarávateľ s cieľom osloviť čo najviac relevantných, oprávnených hospodárskych subjektov zverejní dokumenty a informácie o PTK v súvislosti s plánovaných postupom verejného obstarávania na webovom sídle Obstarávateľa pod číslom 17/6217/2023 Obnoviteľné zdroje energie – veterná a solárna energia Trhové konzultácie

Odkaz na nákupný systém [https://agrofert.promitea.com/#!publicOrganizationProfilePage/](https://agrofert.promitea.com/%22%20%5Cl%20%22%21publicOrganizationProfilePage/)

* 1. **Lokálna registrácia** (dodávateľ je registrovaný a aktivovaný pre realizáciu výberových konaní iba pre jednu spoločnosť koncernu AGROFERT) je bez poplatku.
	**Skupinová registrácia** (dodávateľ je registrovaný a aktivovaný pre realizáciu výberových konaní pre všetky spoločnosti AGROFERT) je spoplatnená sumou 5 000 Kč bez DPH na kalendárny rok. V prípade ďalších informácií ohľadne registrácie obráťte sa na **Markéta Vodárková**, marketa.vodarkova@agrofert.cz , Tel.: *+420 720 980 098, +420 272 192 423*. Každý registrovaný uchádzač, ktorý bude vyhlasovateľom vyzvaný, obdrží elektronickú pozvánku.
1. **Priebeh PTK**
	1. Po uplynutí lehoty, v ktorej je možné prihlásiť sa do prípravných trhových konzultácií, uvedenej v bode 6.1 tohto oznámenia, zostaví obstarávateľ zoznam účastníkov PTK. Obstarávateľ všetkým záujemcom, ktorí prejavili záujem o účasť v PTK a spĺňajú požiadavky uvedené v bode 5.4 tohto oznámenia oznámi prostredníctvom mailovej komunikácie detailné inštrukcie s harmonogramom jednotlivých úkonov (dátum obhliadky, podpis NDA, odovzdanie dokumentácie a miesto a čas uskutočnenia riadeného dialógu).
	2. **Riadený dialóg PTK** bude prebiehať prezenčne v sídle obstarávateľa (adresa uvedená v bode 1) a to na základe e-mailovej dohody, resp. dohody prostredníctvom obstarávacieho systému so záujemcom. **Predpokladaný začiatok PTK je od 27.03.2023**.
	3. V prípade predloženia žiadosti o predloženie dokumentácie súčasného stavu k elektro- technologickej a strojno-technologickej časti, obstarávateľ zašle inštrukcie k podpisu Dohody o utajení vrátane oboznámenia sa s citlivými informáciami a následnému prevzatiu a po spoločnej dohode so záujemcom zabezpečí podpis zmluvy NDA a poskytnutie predmetnej dokumentácie. Predmetná dokumentácia bude záujemcovi poskytnutá ihneď po nadobudnutí účinnosti NDA a oboznámení sa s citlivými informáciami.
	4. PTK budú prebiehať s jednotlivými účastníkmi PTK samostatne v zmysle inštrukcii vrátane harmonogramu a za účasti zástupcov obstarávateľa.
	5. Obstarávateľ umožní jednotlivým záujemcom o účasť v PTK vykonať obhliadku miesta predmetu zákazky a to na základe prejaveného záujmu o obhliadku, ktorú je potrebne uviesť v prílohe č. 1, resp. zaslať samostatnú žiadosť o obhliadku. Záujemcom bude umožnená fyzická obhliadka.
	6. S cieľom zaistiť primerané opatrenia, aby sa účasťou záujemcu nenarušila hospodárska súťaž, bude z priebehu PTK vyhotovená písomná zápisnica, ktorej obsah bude záujemcovi zaslaný za účelom uplatnenia pripomienok.
	7. Po ukončení PTK obstarávateľ vyhotoví súhrnnú zápisnicu o priebehu PTK, ktorá bude obsahovať výlučne informácie, ktoré viedli k zmene, prípadne úprave opisu predmetu zákazky a majú alebo mohli by mať vplyv na vypracovanie ponuky.
	8. PTK je hospodársky subjekt oprávnený zúčastniť sa prostredníctvom osoby oprávnenej zúčastniť sa PTK za hospodársky subjekt (uvedenej vo formulári, prostredníctvom ktorého záujemca prejavil záujem o účasť v PTK); nevyžaduje sa účasť štatutárneho zástupcu. Zúčastnená osoba na PTK sa preukáže poverením od osoby oprávnenej konať za hospodársky subjekt (ak relevantné).
	9. Ak sa záujemca nemôže osobne zúčastniť PTK, môže zaslať svoje otázky, návrhy alebo pripomienky prostredníctvom mailovej komunikácie uvedenej v bode 1, a to kedykoľvek počas trvania konkrétneho kola PTKa to najmä zaslaním vyplnenej prílohy č. 2, 3 a 4 tohto oznámenia – Okruh otázok pre časť 1 a pre časť 2. a pre časť 3
	10. Obstarávateľ vyhodnotí získané informácie a poznatky z PTK a následne spracuje súťažné podklady pre pripravované verejné obstarávania/zákazky. Obstarávateľ v rámci PTK požaduje, aby všetky zúčastnené hospodárske subjekty predložili cenové ponuky za účelom stanovenia PHZ.
	11. Obstarávateľ príjme primerané opatrenia na zabezpečenie ochrany dôverných informácií, ktoré môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie.
	12. Obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude obstarávateľ informovať dostatočne vopred.
2. **Požiadavky na komunikáciu**
	1. V rámci komunikácie so záujemcami obstarávateľ aplikuje na časť dokumentácie uvedenej v bode 5.7 tohto oznámenia ustanovenie § 20 ods. 9 ZVO. Obstarávateľ v zmysle predmetného ustanovenia nie je povinný použiť elektronické prostriedky komunikácie, ak použitie iných prostriedkov komunikácie je nevyhnutné z dôvodu narušenia bezpečnosti elektronických prostriedkov komunikácie alebo z dôvodu ochrany osobitne citlivej povahy informácií, ktoré si vyžadujú takú vysokú úroveň ochrany, že ju nemožno náležite zabezpečiť použitím elektronických nástrojov a zariadení, ktoré sú bežne dostupné hospodárskym subjektom.
	2. Komunikačný jazyk v priebehu vysvetľovania žiadosti bude v slovenskom a českom jazyku.
	3. V prípade potreby môže hospodársky subjekt kontaktovať osobu obstarávateľa, ktorá zabezpečuje organizáciu PTK a je uvedená v bode 1 tohto oznámenia.
3. **Výsledok PTK**
	1. Výsledkom PTK budú súťažné podklady pre pripravované verejné obstarávania/zákazky spracované na základe uskutočnených dialógov s uchádzačmi a posúdení ich návrhov vzťahujúce sa k technologickým celkom uvedeným v bode 4.1 tohto oznámenia.Zámerom obstarávateľa je naplnenie princípu získania najlepšej kvality za vynaložené verejné finančné prostriedky Obstarávateľská organizácia vyhodnotí získané informácie a poznatky z PTK a následne stanoví požiadavky na predmet zákazky a kritériá na vyhodnotenie ponúk.
	2. Osobné údaje účastníkov PTK, ako aj údaje vyplnené za účelom určenia PHZ, nebudú zverejnené.
4. **Náklady spojené s PTK**
	1. Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na obstarávateľa.
5. **Doplňujúce informácie**
	1. Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za opis predmetu zákazky plánovaného verejného obstarávania, súťažné podklady pre účely predloženia ponuky.
6. **Záverečné ustanovenia**
	1. Obstarávateľ si vyhradzuje právo zmeny podmienok realizácie PTK, o ktorých bude dostatočne vopred informovať všetky hospodárske subjekty, ktoré prejavili záujem, a súčasne zverejní informácie o zmenách na webovej stránke obstarávateľa.
	2. Obstarávateľ si vyhradzuje právo podľa potreby realizovať viackolové PTK.

S pozdravom

**Dr.** **Ing. Peter Németh**

vedúci odboru investičnej výstavby

Duslo, a.s.

**Prílohy:**

Príloha č. 1 Formulár k PTK a predbežnému zapojeniu záujemcov

Príloha č. 2 Okruh otázok pre časť 1

Príloha č. 3 Okruh otázok pre časť 2

Príloha č. 4 Okruh otázok pre časť 3

Príloha č. 5 Duslo\_Dohoda o utajení